NWR โบรกเชียร์ซื้อเป้า 1 บาท ชู 3 ปัจจัยบวกหนุน จับตาปีนี้ผลงาน “เทิร์นอะราวด์”
NWR โบรกเชียร์ซื้อเป้า 1 บาท ชู 3 ปัจจัยบวกหนุน จับตาปีนี้ผลงาน “เทิร์นอะราวด์” ในรอบ 4 ปี ปีหน้าโตต่อเนื่อง
NWR โบรกเชียร์ซื้อเป้า 1 บาท ชู 3 ปัจจัยบวกหนุน จับตาปีนี้ผลงาน “เทิร์นอะราวด์” ในรอบ 4 ปี ปีหน้าโตต่อเนื่อง
30 ก.ย. 2565

บล.ดาโอ ระบุในบทวิเคราะห์วันนี้ (30 ก.ย.65) ว่า บริษัท เนาวรัตน์พัฒนาการ จำกัด (มหาชน) หรือ NWR ว่า แนะนำ “ซื้อ” ราคาเป้าหมาย 1.00 บาท มีมุมมองเชิงบวกต่อผลการดำเนินงานปี 2565 ที่จะเทิร์นอะราวด์ (turnaround) ในรอบ 4 ปี จาก 3 เหตุผลหลัก ดังนี้ 1.แบ็กล็อก (backlog) ไตรมาส 2/2565 ทำสถิติสูงสุดใหม่ที่ 4.2 หมื่นล้านบาท (เพิ่มขึ้น 10% จากสิ้นปี 2564) ซึ่ง secure รายได้อย่างน้อย 3 ปีข้างหน้า, 2.GPM ปี 2565 ดีขึ้นเป็น 8% จากปี 2564 ที่ 0.6% จากคุณภาพงาน backlog ที่ดีขึ้น (งานมาร์จิ้นต่ำลดลงและมีการปรับต้นทุนที่สูงขึ้นไปแล้ว), และ 3.ธุรกิจบริษัทย่อยดีขึ้นโดยเฉพาะผลิตภัณฑ์คอนกรีตสำเร็จรูปที่ได้อานิสงส์ตามการขยายตัวของธุรกิจหลัก
โดยประเมินผลการดำเนินงานปกติปี 2565 ที่ 186 ล้านบาท และปี 2566 ที่ 215 ล้านบาท โต 15% เทียบช่วงเดียวกันของปีก่อน) เทียบกับขาดทุนปกติปี 2564 ที่ขาดทุน 739 ล้านบาท
สำหรับครึ่งหลังปี 2565 คาดการณ์จะฟื้นตัวต่อเนื่อง เทียบช่วงเดียวกันของปีก่อน, และเทียบครึ่งแรกปี 2565 ตามทิศทาง backlog และ GPM โดยรวมที่ดีขึ้น ทั้งนี้เรายังไม่ได้รวมสิทธิประโยชน์ทางภาษีจำนวน 651 ล้านบาท ซึ่งสามารถนำมาลดภาษีได้เฉลี่ยปีละ 26 ล้านบาทเป็นเวลา 5 ปีราคาหุ้นปรับตัวลง แต่กลับมา in line กับ SET ในช่วง 1-3 เดือน มองว่าหุ้น NWR มีโอกาสที่จะกลับมา outperform จากครึ่งหลังปี 2565 ที่จะฟื้นเป็นกำไรต่อเนื่อง และ valuation ปัจจุบันยังน่าสนใจ โดยเทรดที่ 2023E PBV เพียง 0.7 เท่า ต่ำกว่าค่าเฉลี่ย peers ที่ 1.5 เท่า
นอกจากนี้ ปัจจัยบวกเพิ่มเติมจาก 1.โอกาสได้งานใหม่ยังมีสูง เช่น งาน subcontract โครงการรถไฟความเร็วสูงเชื่อม 3 สนามบิน โครงการรถไฟทางคู่ เป็นต้น และ 2.มี sentiment เชิงบวกจากการนำหุ้นบริษัทลูก Utility Business Alliance (UBA) เข้า IPO ในไตรมาส 4/2565